b'\n_START_ARTICLE_\nAlba (roman)\n_START_SECTION_\nVsebina\n_START_PARAGRAPH_\nNajprej spoznamo Kristino, ki odide na po\xc4\x8ditnice s prijatelji. \xc5\xbdivi spro\xc5\xa1\xc4\x8deno \xc5\xbeivljenje dokler v \xc4\x8dasu \xc5\xa1tudija ni izvedela da je nose\xc4\x8da. Naenkrat se ji vse podre. Kristina kljub zgodnjemu porodu h\xc4\x8derke Albe nadaljuje izobra\xc5\xbeevanje v tekstilni stroki. Po spletu nepredvidljivih okoli\xc5\xa1\xc4\x8din najde delo v manj\xc5\xa1i konfekcijski tovarni v \xc5\xa0vici. Medtem pa Alba ostane v Sloveniji, pri dedku in babici. Zgodba se naprej spleta okoli Albe in njenih travm. V prvem delu je to neznanka z Albinim o\xc4\x8detom saj nedolo\xc4\x8deni odgovori ne morejo pote\xc5\xa1iti njene radovednosti. V drugem delu se razkrije prava resnica o njenem o\xc4\x8detu. Pripoved je obogatena s posre\xc4\x8denimi podobami in prispodobami iz pode\xc5\xbeelskega sveta na vzhodu \xc5\xa0tajerske ter svojevrstnega sveta mladostnikov. Dogajalni \xc4\x8das je \xc4\x8das hude krize tekstilne industrije pri nas. Zgodba naredi vtis na bralca, saj se dogajanje lahko prezrcali tudi v dana\xc5\xa1nji \xc4\x8das.\n_START_SECTION_\nOsebe\n_START_PARAGRAPH_\nKristina (Tina): Prijetno dekle, ki se v svoji mladosti znajde v te\xc5\xbekih situacijah in dilemah. Posku\xc5\xa1a biti dobra mama in naredi vse kar meni da bo najbolje za Albo._NEWLINE_Alba: Tinina h\xc4\x8di, ki je prijetno in radovedno dekle. Na njo vpliva dejstvo da je rasla brez o\xc4\x8deta kar jo tudi na nek na\xc4\x8din zaznamuje in pusti posledice v njenem razvoju._NEWLINE_Mario: Skrivnosten fant, ki ga Tina spozna na po\xc4\x8ditnicah s prijatelji. Med sabo se zbli\xc5\xbeata, vendar Mario odide, ko izve da je Tina nose\xc4\x8da, saj \xc5\xa1e ni pripravljen na o\xc4\x8detovstvo._NEWLINE_Jaka in Ana: Kristinina star\xc5\xa1a. Sta zelo skrbna in za\xc5\xa1\xc4\x8ditni\xc5\xa1ka do svoje edinke in imata za njo za\xc4\x8drtano prihodnost. Vse se podre, ko izvesta da je Tina nose\xc4\x8da, toda po rojstvu vnukinje se omeh\xc4\x8data in sprejmeta svojo h\xc4\x8di in vnukinjo.'